Общинска избирателна комисия Борино

**ПРОТОКОЛ №14**

**ОТ 06.10.2023 г.**

Днес 06.10.2023г. 17:10 часа се проведе заседание на ОИК Борино в заседателна зала в сградата на Община Борино.

На заседанието присъстваха 8 члена:

Председател – Шенай Караахмед

Зам. Председател – Осман Дъглов

Зам. Председател – Цветка Такова

Членове:

1. Екатерина Сариева

2. Йорданка Маринска

3. Рабие Юсеин

4. Йълдъз Кичук

5. Юсмен Амиш

Отсъстващи:

Атидже Асанова

Айлин Алиева

Неджатин Кафа

Председателят на ОИК Борино предложи следния дневен ред:

1. Определяне на броя на секциите за гласуване с подвижна избирателна кутия и броя на членовете й.
2. Определяне на лица от състава на ОИК Борино с право на достъп до помещенията, в които се съхраняват хартиените бюлетини за различните видове избор. Определяне на ред за достъп до помещенията, в които се съхраняват хартиените бюлетини за различните видове избор.
3. Определяне графика за дежурства на членовете на ОИК - Борино за периода 11.10.2023 г. до 22.10.2023 г.
4. Промяна в упълномощените представители, които ще получават хартиени бюлетини за изборите за общински съветници и кметове на 29 октомври 2023г.
5. Разглеждане на постъпила входяща кореспонденция.
6. Разни

 ОИК Борино се събра на заседание и реши:

**По точка първа**

Определяне на броя на секции за гласуване с подвижна избирателна кутия и определяне броя на членовете на Подвижна избирателна секция на територията на Община Борино за произвеждане на местните избори за общински съветници и кметове на 29 октомври 2023 година.

На основание чл. 87, ал. 1, т. 7; чл. 92, ал. 5 от Изборния кодекс, във връзка с постъпило писмо от Зам. Кмета на община Борино с изх.№ 9638 / 06.10.2023 г., при спазване на законоустановения кворум, Общинска избирателна комисия Борино

**Р Е Ш И :**

Определя броя на Подвижна секционна избирателна комисия /ПСИК/ в Община Борино, при произвеждане на изборите за общински съветници и кметове, насрочени на 29 октомври 2023 г, както следва:

* 2 бр. Подвижни секционни избирателни комисии /ПСИК/ с по 6 бр. членове за всяка една от тях.

Настоящото решение може да се обжалва пред Централната избирателна комисия до три дни от обявяването му, съгласно чл.88, ал.1 от ИК.

Гласували „ЗА“ – 8

 „ПРОТИВ“ - НЯМА

**По точка втора**

Определяне на лица от състава на ОИК Борино с право на достъп до помещенията, в които се съхраняват хартиените бюлетини за различните видове избор. Определяне на ред за достъп до помещенията, в които се съхраняват хартиените бюлетини за различните видове избор.

На основание чл.87, ал.1, т.1 Общинска избирателна комисия Борино

**РЕШИ:**

І. Определя Шенай Ахмедова Караахмед – Председател на ОИК Борино и Атидже Салиева Асанова – Секретар на ОИК Борино за лица, с право на достъп до стая 7, ет.2 от сградата на Общинска администрация Борино, находяща се в с.Борино, ул. „Христо Ботев“ №1, в която ще се съхраняват бюлетини  за гласуване в изборите за общински съветници и кметове на 29.10.2023 г. в община Борино, за периода от получаването им до разпределянето им по СИК.

ІІ. За периода от разпределянето на бюлетините до предаването им на съответните секционни избирателни комисии, но не по-късно от 20.00ч. на 28.10.2023 г., бюлетините и изборните книжа ще се разпределят за съответните секции в стая 10, ет.3 от сградата на Общинска администрация Борино, находяща се в с.Борино, ул. „Христо Ботев“ №1, като в този период достъп до същите ще имат всички членове на ОИК Борино.

ІІІ. Определя ред за достъп до помещенията по т.І и т.ІІ, както следва:

Достъп до помещението по т.І имат само лицата по т.І.

Достъп до помещението по т.ІІ имат всички членове на ОИК Борино, като влизат минимум по двама членове, като същите следва да са предложени от различни политически партии и/или коалиции.

Решението подлежи на обжалване пред Централната избирателна комисия, чрез Общинската избирателна комисия в тридневен срок от обявяването му.

Гласували „ЗА“ – 8

 „ПРОТИВ“ - НЯМА

**По точка трета**

Определяне графика за дежурства на членовете на ОИК - Борино за периода 11.10.2023 г. до 22.10.2023 г.

**РЕШИ:**

Членовете на комисията да дежурят в групи по трима от 09:00 – 17:00ч.

Гласували „ЗА“ – 8

 „ПРОТИВ“ – НЯМА

**По точка четвърта**

Промяна в упълномощените представители, които ще получават хартиени бюлетини за изборите за общински съветници и кметове на 29 октомври 2023г.

Изменяне на Решение № 63-МИ от 01.10.2023 г. в частта на упълномощените представители, които ще получават хартиени бюлетини за изборите за общински съветници и кметове на 29 октомври 2023г. Общинска избирателна комисия Борино

**РЕШИ:**

* Осман Ризов Дъглов – зам. председател на ОИК Борино и
* Неджатин Ахмед Кафа – член на ОИК Борино
* Юсмен Ахмед Амиш - член на ОИК Борино

Резервни членове:

* Екатерина Стефанова Сариева – член на ОИК Борино,

със следните права:

* да получават отпечатаните хартиени бюлетини за изборите на общински съветници и кметове на 29 октомври 2023 г. и подпишат съответните приемо-предавателни протоколи;
* да получават изборни книжа и материали за произвеждане на изборите на общински съветници и кметове, насрочени на 29 октомври 2023 г., и подпишат съответните документи във връзка с приемането и предаването на същите;

Решението може да се обжалва пред Централната избирателна комисия до три дни от обявяването му по реда на чл. 88 от ИК.

Гласували „ЗА“ – 8

 „ПРОТИВ“ – НЯМА

Председател:

Шенай Караахмед

Зам. председател:

Осман Дъглов